Diari Oficial de la Generalitat Valenciana


Sumari del DOGV 4622, del 04-11-2003 (2003/11257)

ORDE de 10 d'octubre de 2003, del conseller de Sanitat, per la qual es creen fitxers informatitzats.
----------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2003/10/10/(1)/dof/vci/html**

### Dades del document

Número de DOGV
:   4622

Data del DOGV
:   04-11-2003

Secció del DOGV
:   I. DISPOSICIONS GENERALS

Número del document
:   2003/11346


Data del document
:   10-10-2003

Organisme emissor
:   Conselleria de Sanitat

Tipus de document
:   Ordre

Descriptors 

:   * administració regional
    * dades personals
    * legislació
    * base de dades

ORDE de 10 d'octubre de 2003, del conseller de Sanitat, per la qual es creen fitxers informatitzats. [2003/X11615]
  
L'article 2 de la Llei Orgànica 15/1999, de 13 de desembre, de Protecció de Dades de Caràcter Personal, establix que la mateixa llei s'aplicarà a les dades de caràcter personal registrades en suport físic que les faça susceptibles de tractament, i a tota modalitat d'ús posterior d'estes dades pels sectors públic i privat.
  
Així mateix, l'article 20 de la mateixa llei disposa que la creació, modificació, o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.
  
La disposició addicional primera de la mateixa llei, que regula la normativa que s'ha d'aplicar relacionada amb els fitxers preexistents, establix que hauran d'adequar-se a la llei orgànica esmentatda dins del termini de tres anys, a comptar des de la seua entrada en vigor. En eixe termini, les administracions públiques, responsables de fitxers de titularitat pública, hauran d'aprovar la pertinent disposició de regulació del fitxer o adaptar l'existent.
  
L'article 10 i següents del Decret 96/1998, de 6 de juliol del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat Valenciana, determinen el procediment d'inscripció en el registre esmentat dels fitxers informatitzats de dades personals creades o gestionades pels distints òrgans i entitats de la Generalitat Valenciana, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la Conselleria competent per raó de la matèria.
  
En atenció de totes estes consideracions, segons que establix l'article 35.e) de la Llei 5/1983, de 30 de desembre, de Govern Valencià i una vegada complits els tràmits establits en l'article 12 del Decret 96/1998, de 6 de juliol, del Govern Valencià,
  
ORDENE
  
Article 1
  
La present orde té per objecte la creació i regulació dels fitxers informatitzats que se citen en l'annex, de conformitat amb el que establix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'òrgan administratiu responsable del corresponent fitxer adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.
  
Article 3
  
Les persones afectades dels fitxers informatitzats esmentats poden exercir el seu dret d'accés, rectificació, i cancel·lació de dades, quan siga procedent, davant de l'òrgan que per a cada fitxer informatitzat es concreta en esta orde.
  
Article 4
  
Els responsables dels fitxers informatitzats advertiran expressament als cessionaris de dades de caràcter personal de l'obligació de dedicar-los exclusivament a la finalitat per a la qual se cedixen, de conformitat amb el que establix l'article 21 de la Llei Orgànica de Protecció de Dades de caràcter personal.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 10 d'octubre de 2003
  
El conseller de Sanitat,
  
VICENTE RAMBLA MOMPLET
  
ANNEX
  
Conselleria de Sanitat
  
Sotssecretaria
  
HISTÒRIA CLÍNICA
  
1. Finalitat i ús del fitxer
  
Tindre informatitzada la història clinicolaboral per a actualitzacions de reconeixements de salut i aptitud per al lloc dels treballadors del sector sanitari públic.
  
Usos:
  
- Prevenció de riscos laborals.
  
- Historial clínic.
  
2. Persones o col·lectius sobre els quals es pretén obtindre dades de caràcter personal.
  
Empleats del sector sanitari públic de la Conselleria de Sanitat de la Comunitat Valenciana.
  
3. Procedència, Procediment i suport per a la recollida de dades de caràcter personal.
  
Procedència: la mateixa persona interessada o el seu representant legal.
  
Procediment: enquestes o entrevistes.
  
formularis o cupons.
  
Suport: paper i informàtic.
  
4. Estructura bàsica del fitxer automatitzat i la descripció dels tipus de dades de caràcter personal que inclou.
  
Salut.
  
DNI.
  
Núm. SIP.
  
Núm. història clínica.
  
N. SS.
  
Nom i cognoms.
  
Adreça (postals i electrònica).
  
Telèfon.
  
Dades de la família.
  
Data de naixement.
  
Edat.
  
Sexe.
  
Característiques físiques o antropomètriques.
  
Afeccions i estils de vida.
  
Cos / Escala laboral.
  
Categoria / grau laboral.
  
Llocs de treball.
  
5. Cessions de dades de caràcter personal i, si és procedent, les transferències de dades que es prevegen a països tercers.
  
No estan previstes.
  
6. Òrgan responsable del fitxer.
  
Sotssecretaria - Conselleria de Sanitat.
  
7. Servicis o unitats davant els quals pogueren exercitar-se els drets d'accés, rectificació i cancel·lació.
  
Servici de Prevenció de Riscos Laborals.


Còpia Permalink ELI